KOMMISSIONENS GENNEMFØRELSESAFGØRELSE

af 14. marts 2018

om offentliggørelse i Den Europæiske Unions Tidende af det enhedsdokument, der er omhandlet i artikel 94, stk. 1, litra d), i Europa-Parlamentets og Rådets forordning (EU) nr. 1308/2013, og af henvisningen til offentliggørelsen af varespecifikationen for en betegnelse i vinsektoren

(Ambt Delden (BOB))

(2018/C 100/10)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 97, stk. 3, og

ud fra følgende betragtninger:

For at gøre det muligt at indgive indsigelser i henhold til artikel 98 i forordning (EU) nr. 1308/2013 bør det enhedsdokument, som er omhandlet i artikel 94, stk. 1, litra d), i nævnte forordning, og henvisningen til den offentliggørelse af varespecifikationen, der fandt sted under den indledende nationale procedure for behandling af ansøgningen om beskyttelse af betegnelsen »Ambt Delden«, offentliggøres i Den Europæiske Unions Tidende —

BESTEMT FØLGENDE:

Eneste artikel

Det enhedsdokument, der er udarbejdet i henhold til artikel 94, stk. 1, litra d), i forordning (EU) nr. 1308/2013, og henvisningen til offentliggørelsen af varespecifikationen for betegnelsen »Ambt Delden« (BOB), findes i bilaget til denne afgørelse.

I henhold til artikel 98 i forordning (EU) nr. 1308/2013 giver offentliggørelsen af denne afgørelse ret til at gøre indsigelse mod beskyttelsen af den betegnelse, der er anført i nærværende artikel, stk. 1, inden for to måneder fra datoen for offentliggørelsen i Den Europæiske Unions Tidende.

(1) EUT L 347 af 20.12.2013, s. 671.

BILAG

»AMBT DELDEN«

PDO-NL-02169

Ansøgningsdato: 12.2.2016

ENHEDSDOKUMENT

1. Betegnelse(r), der skal registreres

Ambt Delden (NL)

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

3. Hedvin

5. Mousserende kvalitetsvin

15. Vin af delvis tørrede druer

16. Vin af overmodne druer

4. Beskrivelse af vinen/vinene

Vinkategori 1 — vin: rød, frugtig, fyldig

DRUESORTER: Regent eller Pinotin eller en sammenstikning af Regent eller Pinotin (forholdet er forskellig fra år til år)

ORGANOLEPTISKE EGENSKABER

Farve: rød

Aroma: røde/sorte frugter, lette kryddernoter

Smag: frugtig karakter med en fyldig smag. Bløde tanniner

ANALYTISKE EGENSKABER

Generelle analytiske egenskaber

Totalt alkoholindhold, maksimum (vol. %) Virkeligt alkoholindhold, minimum (vol. %) 11,5 Totalt syreindhold, minimum 63,84 i milliækvivalenter pr. liter Indhold af flygtig syre, maksimum (milliækvivalenter pr. liter) Indhold af svovldioxid, maksimum (milliækvivalenter pr. liter)

Sukkerindholdet ligger på mellem 0,5 og 6 gram pr. liter.

Højst tilladte berigelse, fjernelse af syre og, med forbehold af godkendelse fra det kompetente ministerium (jordbrug, natur og fødevarekvalitet) i Nederlandene, tilsætning af syre.

Øvrige analytiske egenskaber er i overensstemmelse med gældende definitioner i EU-forordninger og nederlandske ministerielle bekendtgørelser.

Vinkategori 1 — vin: hvid, tør, frugtig

DRUESORTER: Johanniter eller Souvignier Gris

ORGANOLEPTISKE EGENSKABER

Farve: hvid

Aroma: moden frugt, æble, citrusfrugter

Smag: fuldt ud frugtagtig med frisk, fyldig struktur

ANALYTISKE EGENSKABER

Generelle analytiske kendetegn

Totalt alkoholindhold, maksimum (vol. %) Virkeligt alkoholindhold, minimum (vol. %) 10,5 Laveste totale syreindhold 77,14 i milliækvivalenter pr. liter Indhold af flygtig syre, maksimum (milliækvivalenter pr. liter) Indhold af svovldioxid, maksimum (milliækvivalenter pr. liter)

Sukkerindholdet ligger på mellem 1 og 8 gram pr. liter.

Højst tilladte berigelse, fjernelse af syre og, med forbehold af godkendelse fra det kompetente ministerium (jordbrug, natur og fødevarekvalitet) i Nederlandene, tilsætning af syre.

Øvrige analytiske kendetegn er i overensstemmelse med de gældende definitioner i EU-forordninger og nederlandske ministerielle bekendtgørelser.

Vinkategori 1 — vin: hvid, tør, fyldig

DRUESORT: Solaris

ORGANOLEPTISKE EGENSKABER

Farve: hvid

Aroma: moden frugt, blomsteragtig med lette trænoter

Smag: fyldig frugt med en fyldig, smøragtig struktur som følge af fadlagringen, fyldig eftersmag

ANALYTISKE EGENSKABER

Generelle analytiske egenskaber

Totalt alkoholindhold, maksimum (vol. %) Virkeligt alkoholindhold, minimum (vol. %) 11,5 Totalt syreindhold, minimum 77,14 i milliækvivalenter pr. liter Indhold af flygtig syre, maksimum (milliækvivalenter pr. liter) Indhold af svovldioxid, maksimum (milliækvivalenter pr. liter)

Sukkerindholdet ligger på mellem 1 og 8 gram pr. liter.

Højst tilladte berigelse, fjernelse af syre og, med forbehold af godkendelse fra det kompetente ministerium (jordbrug, natur og fødevarekvalitet) i Nederlandene, tilsætning af syre.

Øvrige analytiske egenskaber er i overensstemmelse med gældende definitioner i EU-forordninger og nederlandske ministerielle bekendtgørelser.

Vinkategori 1 — vin: rosé, fyldig, frugtig

DRUESORTER: Regent eller Pinotin eller en sammenstikning af Regent eller Pinotin (forholdet er forskellig fra år til år)

ORGANOLEPTISKE EGENSKABER

Farve: laksefarvet

Aroma: lette kryddernoter, røde frugter

Smag: frugtig karakter, dog med fyldig aroma og milde tanniner

ANALYTISKE EGENSKABER

Generelle analytiske egenskaber

Totalt alkoholindhold, maksimum (vol. %) Virkeligt alkoholindhold, minimum (vol. %) 10 Totalt syreindhold, minimum 63,84 i milliækvivalenter pr. liter Indhold af flygtig syre, maksimum (milliækvivalenter pr. liter) Indhold af svovldioxid, maksimum (milliækvivalenter pr. liter)

Sukkerindholdet ligger på mellem 1 og 8 gram pr. liter.

Højst tilladte berigelse, fjernelse af syre og, med forbehold af godkendelse fra det kompetente ministerium (jordbrug, natur og fødevarekvalitet) i Nederlandene, tilsætning af syre.

Øvrige analytiske egenskaber er i overensstemmelse med gældende definitioner i EU-forordninger og nederlandske ministerielle bekendtgørelser.

Vinkategori 3 — hedvin: rød

DRUESORTER: Regent

ORGANOLEPTISKE EGENSKABER

Farve: rød

Aroma: sødmefuld, røde og sorte frugter, lette kryddernoter

Smag: krydret

ANALYTISKE EGENSKABER

Generelle analytiske egenskaber

Totalt alkoholindhold, maksimum (vol. %) Virkeligt alkoholindhold, minimum (vol. %) 18 Totalt syreindhold, minimum 63,84 i milliækvivalenter pr. liter Indhold af flygtig syre, maksimum (milliækvivalenter pr. liter) Indhold af svovldioxid, maksimum (milliækvivalenter pr. liter)

Sukkerindholdet ligger på mellem 50 og 100 gram pr. liter

Højst tilladte berigelse, fjernelse af syre og, med forbehold af godkendelse fra det kompetente ministerium (jordbrug, natur og fødevarekvalitet) i Nederlandene, tilsætning af syre.

Øvrige analytiske egenskaber er i overensstemmelse med gældende definitioner i EU-forordninger og nederlandske ministerielle bekendtgørelser.

Vinkategori 5 — mousserende kvalitetsvin: hvid, fyldig, frugtig

DRUESORTER: Johanniter eller Souvignier Gris

ORGANOLEPTISKE EGENSKABER

Farve: hvid

Aroma: æble, citrus

Smag: frugtig, frisk med ganske små bobler, med en mere fyldig struktur

ANALYTISKE EGENSKABER

Generelle analytiske egenskaber

Totalt alkoholindhold, maksimum (vol. %) Virkeligt alkoholindhold, minimum (vol. %) 10,5 Totalt syreindhold, minimum 79,8 i milliækvivalenter pr. liter Indhold af flygtig syre, maksimum (milliækvivalenter pr. liter) Indhold af svovldioxid, maksimum (milliækvivalenter pr. liter)

Sukkerindholdet ligger på mellem 2 og 12 gram pr. liter.

Højst tilladte berigelse, fjernelse af syre og, med forbehold af godkendelse fra det kompetente ministerium (jordbrug, natur og fødevarekvalitet) i Nederlandene, tilsætning af syre.

Øvrige analytiske egenskaber er i overensstemmelse med gældende definitioner i EU-forordninger og nederlandske ministerielle bekendtgørelser.

Vinkategori 15 — vin af delvis tørrede druer: hvid

DRUESORTER: Johanniter eller Souvignier Gris eller Solaris

ORGANOLEPTISKE EGENSKABER

Farve: hvid

Aroma: moden frugt, citrusfrugt

Smag: fyldig struktur, olieagtig, sødmefuld med friske, fyldige toner

ANALYTISKE EGENSKABER

Generelle analytiske egenskaber

Totalt alkoholindhold, maksimum (vol. %) Virkeligt alkoholindhold, minimum (vol. %) 9,4 Totalt syreindhold, minimum 79,8 i milliækvivalenter pr. liter Indhold af flygtig syre, maksimum (milliækvivalenter pr. liter) Indhold af svovldioxid, maksimum (milliækvivalenter pr. liter)

Sukkerindholdet ligger på mellem 100 og 220 gram pr. liter.

Højst tilladte berigelse, fjernelse af syre og, med forbehold af godkendelse fra det kompetente ministerium (jordbrug, natur og fødevarekvalitet) i Nederlandene, tilsætning af syre.

Øvrige analytiske egenskaber er i overensstemmelse med gældende definitioner i EU-forordninger og nederlandske ministerielle bekendtgørelser.

Vinkategori 16 — vin af overmodne druer: hvid

DRUESORTER: Johanniter eller Souvignier Gris eller Solaris

ORGANOLEPTISKE EGENSKABER

Farve: hvid

Aroma: frugt, citrusfrugt

Smag: fyldig struktur, olieagtig, sødmefuld med friske, fyldige toner

ANALYTISKE EGENSKABER

Generelle analytiske egenskaber

Totalt alkoholindhold, maksimum (vol. %) Virkeligt alkoholindhold, minimum (vol. %) 12 Totalt syreindhold, minimum 73,15 i milliækvivalenter pr. liter Indhold af flygtig syre, maksimum (milliækvivalenter pr. liter) Indhold af svovldioxid, maksimum (milliækvivalenter pr. liter)

Sukkerindholdet ligger på mellem 20 og 80 gram pr. liter.

Højst tilladte berigelse, fjernelse af syre og, med forbehold af godkendelse fra det kompetente ministerium (jordbrug, natur og fødevarekvalitet) i Nederlandene, tilsætning af syre.

Øvrige analytiske egenskaber er i overensstemmelse med gældende definitioner i EU-forordninger og nederlandske ministerielle bekendtgørelser.

5. Vinfremstillingsmetoder

a. Væsentlige ønologiske fremgangsmåder

Vinkategori 1 — vin: rød, frugtig, fyldig

Særlig ønologisk fremgangsmåde

Maskgæring i mindst fire dage

Lagring på træfade i en periode på 8 til 24 måneder

Vinkategori 1 — vin: hvid, tør, frugtig

Særlig ønologisk fremgangsmåde

Koldgæring ved temperaturer under 18 °C (undtagelser for en højere temperatur ved gæringens begyndelse og ved vine, der ikke let gærer)

Vinkategori 1 — vin: hvid, tør, fyldig

Særlig ønologisk fremgangsmåde

Koldgæring ved temperaturer under 18 °C (undtagelser for en højere temperatur ved gæringens begyndelse og ved vine, der ikke let gærer)

Mindst 50 % af mængden er fadlagret i mindst tre måneder

Vinkategori 1 — vin: rosé, fyldig, frugtig

Særlig ønologisk fremgangsmåde

Koldgæring ved temperaturer under 18 °C (undtagelser for en højere temperatur ved gæringens begyndelse og ved vine, der ikke let gærer)

Vinkategori 3 — hedvin: rød

Særlig ønologisk fremgangsmåde

Maskgæring i mindst fire dage

Lagring på træfade i mindst to år

Tilsætning af vinalkohol

Vinkategori 5 — mousserende kvalitetsvin: hvid, fyldig, frugtig

Særlig ønologisk fremgangsmåde

Koldgæring ved temperaturer under 18 °C (undtagelser for en højere temperatur ved gæringens begyndelse og ved vine, der ikke let gærer)

Andengæring på flasken efter »Méthode traditionnelle«

Vinkategori 15 — vin af delvis tørrede druer: hvid

Særlig ønologisk fremgangsmåde

Sen høst, foregår ved håndkraft.

Naturlig tørring i mindst to uger.

Vinfremstillingen foregår ved temperaturer under 18 °C (undtagelser for en højere temperatur ved gæringens begyndelse og ved vine, der ikke let gærer)

Vinkategori 16 — vin af overmodne druer: hvid

Særlig ønologisk fremgangsmåde

Sen høst med mindst 110 Oechsle

Vinfremstillingen foregår ved temperaturer under 18 °C (undtagelser for en højere temperatur ved gæringens begyndelse og ved vine, der ikke let gærer)

b. Maksimumsudbytter

Rødvin, Regent

65 hl/ha

Rødvin, Pinotin

65 hl/ha

Hvidvin, Souvignier Gris

65 hl/ha

Hvidvin, Souvignier Gris, vin af delvis tørrede druer

20 hl/ha

Hvidvin, Souvignier Gris, vin af overmodne druer

40 hl/ha

Hvidvin, Johanniter

65 hl/ha

Hvidvin, Johanniter, vin af delvis tørrede druer

20 hl/ha

Hvidvin, Johanniter, vin af overmodne druer

40 hl/ha

Hvidvin, Solaris

55 hl/ha

Hvidvin, Solaris, vin af delvis tørrede druer

20 hl/ha

Hvidvin, Solaris, vin af overmodne druer

40 hl/ha

6. Afgrænsning af det geografiske område

Oprindelsesområdet for vin med den beskyttede oprindelsesbetegnelse Ambt Delden ligger i Ambt Delden, som er en del af kommunen Hof van Twente (provinsen Overijssel).

Til Ambt Delden hører landsbyerne Bentelo og Hengevelde og lokaliteterne Azelo, Deldenerbroek, Deldeneresch, Wiene og Zeldam.

Inden for Ambt Delden tages kun de områder, der har gleysoljorder med lerblandet finsand, i betragtning. Arealstørrelsen af det afgrænsede område er ca. 8 000 ha.

7. Primære druesorter

Souvignier Gris B

Pinotin N

Solaris Regent N

Johanniter B

8. Tilknytning til det geografiske område

Jord

Jordteksturen i Ambt Delden er ret sammensat med forskellige jordtyper, der optræder afvekslende og går ind over hinanden.

Denne beskyttede oprindelsesbetegnelse gælder kun for gleysolområder i Ambt Delden med lerblandet finsand.

Beskrivelse af gleysoljorder med højt humusindhold

Det er sandet jord med et minerallag, som i de fleste tilfælde er sort, men undertiden også brunt. Disse dele er kombineret i dette område og har skabt lerblandet finsand.

Profiler for gleysoljorder med højt humusindhold

Det øverste lag, som er mellem 15 og 25 cm tykt og meget humusrigt, er overvejende mørkegråt til sort med et indhold af organisk materiale på mellem 5 og 10 %. Generelt set ligger indholdet af lermuld på 15 til 25 % og indholdet af lermineraler på mellem 6 og 10 %.

Et betydeligt tungere jordlag (gleyler) følger de øvrige horisontale lag, der indeholder lermuld og lermineraler. Dette betegnes som humusgleysol med en overflade af lermuld eller lerjord.

Det tungere lag, der kan være 5 til 20 cm tykt, har et indhold af lermuld på 30 til 60 % og et lutumindhold på 15 til 30 % (hvis lutumdelen er over 25 %, er der tale om lerjord, ved en andel på 25 til 35 % fin lerblandet sandjord).

Sandet i det humusrige øverste lag er overvejende meget fint til middel fint. I en dybde af mere end 80 cm er dette underliggende sandlag oftest kalkholdigt.

Klima og miljø

Ambt Delden ligger i området Twente, hvor gennemsnitsklimaet (1971-2000) for vindyrkningsperioden maj til september var som følgende (de tilsvarende tal for Maastricht og det nationale gennemsnit i parentes):

— Gennemsnitstemperatur: 15,0 °C (15,6 °C, 15,2 °C)

— Laveste gennemsnitstemperatur: 9,7 °C (11,0 °C, 10,5 °C)

— Højeste gennemsnitstemperatur: 19,9 °C (20,4 °C, 19,7 °C)

— Gennemsnitlig relativ luftfugtighed: 78,8 % (76,8 %, 78,8 %)

— Gennemsnitlig nedbør: 64,9 mm (64,7 mm, 64,9 mm), pr. måned Gennemsnitligt antal solskinstimer: 174,2 timer (176,1 timer, 185,1 timer), pr. måned De noget lavere nattemperaturer begunstiger produktionen af friske, frugtige vine.

Menneskelige faktorer (dyrkning og vinfremstilling)

Karakteristisk for dyrkningen af druerne i denne region er forskellige foranstaltninger til forbedring af kvaliteten: For det første er der udvælgelsen af sorter, der i disse omgivelser producerer modne, aromatiske druer, der begunstiges af en sen høst (indtil slutningen af oktober), der er baseret på måling af druernes modenhed. De udvalgte sorter blev derudover udvalgt på en sådan måde, at de muliggør en bæredygtig dyrkning (modstandsdygtighed).

Til de øvrige særlige træk ved dyrkningen hører Guyot-systemet, hvor bladværket vokser vandret, og den bladløse druezone, der optimerer soleksponeringen for modningen af druerne, som på grund af bladfjernelsen af druezonen vokser bedre (mere sol, tørrer hurtigt). Herudover plantes vinstokkene i rækker med en afstand på 2 til 2,2 meter for at sikre, at hver række får tilstrækkelig med sol. Afstanden mellem planterne er 1 til 1,2 meter, også for at sikre, at hver plante kan optage tilstrækkeligt med næringsstoffer fra jorden (ca. 2,2 kvadratmeter pr. plante). Klaserne udtyndes, hvorved de tilbageblevne klaser bedre kan modnes (sukker, aromaer). En af de vigtigste beslutninger ved vinfremstillingen er tidspunktet for, hvornår druerne skal høstes. Det fastlægges på grundlag af meget nøje overvågning af modning, sukkerindhold, syre (pH) og aromaer i druerne for at opnå en kvalitetsvin.

Fremstillingen af hvid- og rødvine sker ved koldgæring, hvorved der kan opnås de karakteristiske friske, frugtige vine. De røde vine lagres på fade for at opnå smagsintensive vine. Hvidvine kan være delvist modnet på fade for at producere en fyldigere vin.

Årsagssammenhæng

Vinenes kvalitet hviler på kombinationen af klima, jordbund, vindyrkning og vinfremstilling.

Jordbunden bidrager til kvaliteten i kraft af, at vinstokkene plantes på humusholdige gleysoljorder, der har et lerindhold på 30 til 60 %, en anseelig andel af organisk materiale (mellem 5 og 10 %) og ofte kalkholdigt sand i dybere lag.

En lermuldsjord egner sig ideelt til vindyrkning, da den holder godt på næringsstoffer og fugtighed, hvilket gør det muligt for druearomaerne at udvikles fuldt ud og dermed sikre en fyldig vin.

Klimaet (snarere kontinentalklima) bidrager til at opnå den modning, som kræves, men med vinens friske og frugtige smag (på grund af de noget lavere nattemperaturer).

Der er også de menneskelige faktorer: de udvalgte sorter, den anvendte dyrkningsmetode (maksimal udnyttelse af sollys, udtynding af klaser), håndteringen af høsten (overvågning af sukkerindhold, syrer og aromaer), og vinfremstillingen (koldgæring, lagring på træfade), som i kombination med jorden og klimaet gør det muligt at producere kvalitetsvine.

De producerede vines organoleptiske og analytiske kendetegn som den karakteristiske friske og frugtige smag hos de hvide vine og rosévinene og de bløde tanniner i rødvinene er resultatet af denne forbindelse mellem jorden, klimaet og de menneskelige faktorer.

Andre kategorier af vinavlsprodukter fremstilles ud over vin: hedvin, mousserende kvalitetsvin, vin af delvis tørrede druer og vin af overmodne druer.

Hedvin fremstilles af basisvinen med samme organoleptiske kendetegn som kategorien »vin« for »Ambt Delden« (som er resultatet af kombinationen af jord, klima og menneskelige faktorer), men med den mængde restsukker, som ønskes for hedvin. Desuden lagres den på træfade i mindst to år (hvilket gør, at vinen udvikles yderligere og får mildere tanniner og noter af træ), og alkoholen udvikles til en hedvin gennem tilsætning af vinalkohol.

Mousserende vin fremstilles af basisvinen med samme organoleptiske kendetegn som kategorien »vin« for »Ambt Delden« (den har samme friske, frugtig smag, som er resultatet af kombinationen af jord, klima og menneskelig virksomhed). Desuden har den egenskaber, som er et resultat af omdannelse af basisvinen til mousserende vin, som omfatter gæring på flasken (méthode traditionnelle), hvilket skaber de elegante bobler.

Vin af delvis tørrede druer udvikler en koncentration af sukker og aromaer gennem det afgørende trin, hvor man lader druerne modne i længere tid og derefter lader dem tørre i mindst to uger. Med koldgæring frembringes vin med et faktisk alkoholindhold på mindst 9,4 %.

Koncentrationen af aromaer i denne frugtige vin er et resultat af kombinationen af jord, klima og menneskelig virksomhed.

Vin af overmodne druer udvikler et sukkerindhold på mindst 110 Oechsle gennem det afgørende trin, hvor man lader druerne modne i længere tid. Gennem koldgæring uden berigelse og ved kombinationen af jord, klima og menneskelig virksomhed opnås en frugtig vin med et faktisk alkoholindhold på mindst 12 %.

Denne fremgangsmåde har resulteret i, at der er vundet medaljer hvert år i en række konkurrencer, både i Nederlandene og i udlandet (såsom Wien og Berlin).

9. Vigtige yderligere betingelser

Ingen yderligere betingelser finder anvendelse.

Link til varespecifikationen

https://www.rvo.nl/sites/default/files/2016/08/Productdossier-Ambt-Delden.pdf